Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 94/13, 152/14,7/17, 68/18, 98/19 i 64/20) i Pravilnika o načinu i postupku zapošljavanja od 14. 2.2020. (KLASA: 003-05/20-01/6; URBROJ: 2121-20-20-01), ravnateljica Osnovne škole „Silvije Strahimir Kranjčević“, Levanjska Varoš raspisuje

**N A T J E Č A J**

za zasnivanje radnog odnosa na radnom mjestu:

**SPREMAČ/ICA –** jedan izvršitelj/ica, na **neodređeno** **puno** radno vrijeme u trajanju od **40 sati tjedno**

**Uvjeti za zasnivanje radnog odnosa:**

Uz opće uvjete za zasnivanje radnog odnosa sukladno Zakonu o radu (NN 93/14., 127/17., 98/19.) kandidati trebaju ispuniti i posebne uvjete propisane člankom 105. i 106. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 05/12, 16/12, 86/12, 94/13, 152/14,7/17, 68/18, 98/19 i 64/20) i Pravilnikom o unutarnjem ustrojstvu i načinu rada Osnovne škole „S.S. Kranjčević“ od 25.9.2014.g. – dostupan je na linku: <http://www.os-sskranjcevic-levanjska-varos.skole.hr/wp-content/uploads/2018/12/PRAVILNIK-O-UNUTAR.-USTROJ.-I-NA%C4%8CINU-RADA-kopija.doc>

Rad se obavlja u Osnovnoj školi „Silvije Strahimir Kranjčević“, Glavna 62, 31416 Levanjska Varoš.

Na natječaj se mogu javiti osobe oba spola.

**Podnošenje prijave:**

Uz vlastoručno potpisanu prijavu kandidati moraju priložiti i životopis, dokaz o državljanstvu (preslika domovnice), elektronički zapis o stažu iz Hrvatskog zavoda za mirovinsko osiguranje koje ne smije biti stariji od dana objave natječaja ili potvrdu o stažu osiguranja, presliku isprave o završenom školovanju i uvjerenje nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi, koje ne smije biti starije od 15 dana, dostaviti na adresu: Osnovna škola „Silvije Strahimir Kranjčević“, Levanjska Varoš, Glavna 62, 31416 Levanjska Varoš, **s naznakom „za natječaj“**. Prijava mora biti vlastoručno potpisana. Budući da se isprave prilažu u neovjerenoj preslici, priložene preslike neće se vraćati kandidatima.

Rok za podnošenje prijave na natječaj je osam dana od dana objave natječaja. Natječaj je objavljen dana 24.3.2021.g. i traje do 2.4.2021.g.

Nepotpune prijave neće se razmatrati. Zakašnjele prijave vraćaju se podnositelju neotvorene. Prijavljenim kandidatom smatrati će se samo osoba koja podnese pravodobnu i potpunu prijavu te ispunjava formalne uvjete iz natječaja.

**Vrednovanje kandidata:**

Odabiru kandidata s kojim će se zasnovati radni odnos prethodi postupak vrednovanja pristupnika natječaja koji se provodi sukladno odredbama školskog Pravilnika o načinu i postupku zapošljavanja u Osnovnoj školi „Silvije Strahimir Kranjčević“, Levanjska varoš – link: <http://www.os-sskranjcevic-levanjska-varos.skole.hr/wp-content/uploads/2018/12/2020-Pravil.-o-na%C4%8Dinu-i-post-zapo%C5%A1ljavanja.docx>

Pravilnik o načinu i postupku zapošljavanja kao i upute u vezi područja provjere kandidata, pravni i drugi izvori za pripremu kandidata, te vrijeme i mjesto održavanja prethodne provjere kandidata, biti će objavljeni na internetskoj stranici: <http://os-sskranjcevic-levanjska-varos.skole.hr> link JAVNI NATJEČAJI.

**Prednost pri zapošljavanju**

Kandidat koji ostvaruje pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19.), članka 48.f Zakona o zaštiti vojnih i civilnih invalida rata (Narodne novine broj 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03., 148/13, 98/19.) ili članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13., 152/14., 39/18. i 32/20.) dužan je u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji dužan je uz prijavu na natječaj pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

**Zaštita osobnih podataka**

Prijavom na natječaj kandidat daje privolu Osnovnoj školi „Silvije Strahimir Kranjčević“, Levanjska Varoš, kao voditelju zbirke osobnih podataka, da može prikupljati, koristiti i dalje obrađivati osobne podatke kandidata u svrhu provedbe natječajnog postupka.

**Obavijest o rezultatu izbora**
Obavijest o rezultatu izbora objavit će se na web stranici škole: <http://os-sskranjcevic-levanjska-varos.skole.hr>, link JAVNI NATJEČAJI, u roku 15 dana od isteka natječaja i neće se pojedinačno dostavljati neizabranim kandidatima.

Levanjska Varoš, 24.3.2021.g.

KLASA: 112-01/21-01/04

URBROJ: 2121-20-21-03

 Ravnateljica:

 Nataša Šego, prof.